Toshkentda o‘g‘lini pul evaziga o‘qishga kiritmoqchi bo‘lgan fuqaro 6 ming dollarga chuv tushdi

O‘zbekiston Respublikasi Bosh prokuraturasi huzuridagi Departamentning Toshkent shahar boshqarmasi xodimlari tomonidan firibgarlik yo‘li bilan fuqaroning katta miqdordagi pulini qo‘lga kiritgan fuqaro qo‘lga olindi, deb xabar beradi Bosh prokuratura matbuot xizmati.

O‘tkazilgan tergovga qadar tekshiruv davomida fuqaro B. o‘zini Nizomiy nomidagi Toshkent davlat pedagogika universiteti tabiiy fanlar fakulteti o‘qituvchisi vazifasida ishlashini aytib, fuqaro F.ning ishonchiga kirib, uni aldab, o‘g‘li B.ni O‘zbekiston milliy universitetiga yuqori lavozimda ishlovchi tanishlari orqali o‘qishga kiritib qo‘yishni va’da qilib, 6000 AQSh dollarini firibgarlik yo‘li bilan qo‘lga kiritganligi aniqlangan.
Mazkur holat yuzasidan fuqaro B.ga nisbatan jinoyat ishi qo‘zg‘atilib, tergov harakatlari o‘tkazilmoqda.